CHAYO โชว์ไตรมาส 3 กำไรโตเท่าตัวแตะ 70 ลบ. รับรายได้ดอกเบี้ย-สินเชื่อกระฉูด
CHAYO ไตรมาส 3/64 กำไรกว่าเท่าตัว แตะ 70.88 ลบ. รับรายได้ดอกเบี้ย-ปล่อยกู้สินเชื่อ จากปีก่อนกำไร 37.53 ลบ. ส่วนงวด 9 เดือนมีกำไร 170.42 ลบ. เพิ่มขึ้น 43% จากปีก่อนกำไร 119 ลบ.   
CHAYO ไตรมาส 3/64 กำไรโตเท่าตัว แตะ 70.88 ลบ. รับรายได้ดอกเบี้ย-ปล่อยกู้สินเชื่อ จากปีก่อนกำไร 37.53 ลบ. ดัน 9 เดือนมีกำไร 170.42 ลบ. โต 43%
11 พ.ย. 2564

บริษัท ชโย กรุ๊ป จำกัด (มหาชน) หรือ CHAYO รายงานผลการดำเนินงานไตรมาส 3/2564 สิ้นสุดวันที่ 30 ก.ย.2564 ดังนี้

โดยผลการดำเนินงานงวดไตรมาสดังกล่าวมีกำไรสุทธิจำนวน 70,883 ล้านบาท หรือเพิ่มขึ้นร้อยละ 121.36 เมื่อเปรียบเทียบกับกำไรสุทธิจำนวน 32,022 ล้านบาท ในช่วงเวลาเดียวกันในปี 2563 โดยมีรายละเอียดผลการดำเนินงานประจำไตรมาส 3/2564 ดังนี้
เนื่องจากบริษัทมีรายได้ดอกเบี้ยจากการปล่อยสินเชื่อจำนวน 2.99 ล้านบาทซึ่งเพิ่มขึ้นเมื่อเทียบกับไตรมาสเดียวกันของปีก่อนจำนวน 1.18 ล้านบาท คิดเป็นร้อยละ 64.97 และในงวด 9 เดือนของปี 2564 บริษัทมีรายได้จากเงินให้สินเชื่อจำนวน 7.05 ล้านบาท เพิ่มขึ้นจากงวด 9 เดือนของปีก่อนจำนวน 1.71 ล้านบาท คิดเป็นร้อยละ 32.05 ซึ่งเป็นผลมาจากการปล่อยสินเชื่อที่เพิ่มขึ้น โดยยอดลูกหนี้เงินให้กู้ยืม ณ วันที่ 30 กันยายน 2564 และ 2563 อยู่ที่ 123.14 ล้านบาทและ 51.20 ล้านบาทตามลำดับ
โดยส่วนใหญ่มาจากรายได้ดอกเบี้ยและค่าเช่ารับทั้งในส่วนของอสังหาริมทรัพย์เพื่อการลงทุนและทรัพย์สินรอการขาย รายได้อื่นของบริษัทในไตรมาส 3/2564 มีจำนวนเท่ากับ 1.81 ล้านบาทเพิ่มขึ้นจากไตรมาส 3 ของปีก่อนจำนวน 1.15 ล้านบาท ในขณะรายได้อื่นๆ สำหรับงวด 9เดือนแรกของปีนี้มีจำนวน 6.08 ล้านบาท โดยเพิ่มขึ้นจากปีก่อนจำนวน 3.85 ล้านบาท โดยสาเหตุการเพิ่มขึ้นส่วนใหญ่มาจากกำไรจากการจำหน่ายทรัพย์สิน จำนวน 1.49 ล้านบาทและรายได้ดอกเบี้ยรับที่เพิ่มขึ้น
อีกทั้ง กำไรขั้นต้นของบริษัทเพิ่มขึ้นจากงวดเดียวกันของปีก่อนจำนวนประมาณ 130.84 ล้านบาท โดยสาเหตุของการเพิ่มขึ้นของกำไรขั้นต้นส่วนใหญ่เกิดจากการที่บริษัทมีรายได้จากการเงินให้สินเชื่อแก่สินทรัพย์ด้อยคุณภาพเพิ่มขึ้น